ხვიჩა კვარაცხელია

ხვიჩა კვარაცხელია (დ. 12 თებერვალი, 2001, თბილისი, საქართველო) — ქართველი ფეხბურთელი. საქართველოს ეროვნული ნაკრებისა და საფეხბურთო კლუბ „პარი სენ-ჟერმენის“ შემტევი ნახევარმცველი.Khvicha Kvaratskhelia signs for Paris Saint-Germain until 2029 2024 წლის ევროპის ჩემპიონატის მონაწილე საქართველოს ეროვნული ნაკრების შემადგენლობაში.„Ho scelto Napoli subito, sono in un grande Club e in una città fantastica“„Kvaradona“ has Napoli fans daring to dream after summer of discontentKhvicha Kvaratskhelia / espn.com

საკლუბო კარიერა
მინი|მარცხნივ|მოსკოვის „ლოკომოტივის“ მაისურით

ადრეული კარიერა
ფეხბურთის თამაში 6 წლის ასაკში, თბილისის საფეხბურთო აკადემიის „ოლიმპიკის“ ბავშვთა გუნდში დაიწყო,საფეხბურთო აკადემია „ოლიმპიკის“ დამფუძნებელია თბილისის „დინამოს“ ყოფილი მეკარე კარლო მჭედლიძე. სადაც მისი მწვრთნელები იყვნენ გიგლა და დათო იმნაძეები. შემდეგ თამაშობდა „ავაზაში“, სადაც მისი მწვრთნელი ანზორ ზუკაკიშვილი იყო. 2013 წლიდან კი თბილისის „დინამოს“ აკადემიის ბავშვთა და შემდეგ ახალგაზრდულ გუნდებში, სადაც მისი მწვრთნელები იყვნენ სულიკო დავითაშვილი, ლადო კაკაშვილი და სხვა სპეციალისტები.Футбольная династия Кварацхелия

პროფესიონალური კარიერა 2017 წელს თბილისის „დინამოში“ დაიწყო, რომლის შემადგენლობაშიც პირველად იმავე წლის 29 სექტემბერს ეროვნული ლიგის 28-ე ტურის შეხვედრაში გამოვიდა მინდორზე. მატჩი, რომელშიც ერთმანეთს თბილისის „დინამო“ და „კოლხეთი-1913“ დაუპირისპირდნენ, ეროსი მანჯგალაძის სტადიონზე გაიმართა და ფრედ 1–1 დამთავრდა.Kolkheti Poti 1–1 Dinamo Tbilisi / E-Liga 29.09.2017. soccerwayკოლხეთი 1913 1–1 დინამო თბ. / 29 სექ. 2017. ეროვნული ლიგა ხვიჩა მოედანზე 18 ნომრით შემოვიდა, როდესაც შეხვედრის 62-ე წუთზე აკაკი შულაია შეცვალა და თავის ანგარიშზე საგოლე გადაცემაც მიითვალა — 83-ე წუთზე მისი პასით ბექა ქავთარაძემ ანგარიში გაათანაბრა და „დინამო“ დამარცხებისგან იხსნა.მიმოხილვა | კოლხეთი 1913 - დინამო თბ 1:1 / ეროვნული ლიგა

ეროვნული ლიგის 2017 წლის სეზონში დინამოელთა ძირითად შემადგენლობაში ხვიჩამ სულ ოთხჯერ ითამაშა, ოთხივეჯერ შეცვლაზე შემოვიდა და ერთი გოლი შეაგდო.Shukura 0–1 Dinamo Tbilisi / E-Liga 18.11.2017. soccerwayშუქურა 0–1 დინამო თბ. / 18 ნოე. 2017. ეროვნული ლიგამიმოხილვა | შუქურა - დინამო თბ 0:1 / ეროვნული ლიგა 

თავის სადებიუტო სეზონში მოედანზე საერთო ჯამში 95 წუთი გაატარა. მისი მონაწილეობით გამართული ოთხი შეხვედრიდან თბილისელებმა ორი მოიგეს და ორიც ფრედ დაამთავრეს. მომდევნო წელს „რუსთავში“ გადავიდა, რომლის მაისურითაც 18 შეხვედრა ჩაატარა და სამი ბურთი გაიტანა.

მოსკოვის „ლოკომოტივი“
2019 წლის 15 თებერვალს, კვარაცხელია იჯარით მოსკოვის „ლოკომოტივში“ გადავიდა.Хвича Кварацхелия – в "Локомотиве". fclm.ru მისი დებიუტი რუსეთის პრემიერლიგაში 2019 წლის 10 მარტს, მაჰაჩყალის „ანჟის“ წინააღმდეგ შედგა, როდესაც შეხვედრის 86-ე წუთზე ჯეფერსონ ფარფანი შეცვალა.Anzhi v Lokomotiv game report . premierliga.ru

ხვიჩა კვარაცხელიამ რუსეთის პრემიერლიგაში სადებიუტო გოლი იმავე წლის 10 მაისს გაიტანა. მოსკოვის „ლოკომოტივმა“ შინ ყაზანის „რუბინი“ მიიღო და ანგარიშით 4–0 დაამარცხა. კვარაცხელია მოედანზე 78-ე წუთზე ალექსეი მირანჩუკის ნაცვლად გამოჩნდა, გოლი კი მისი ძმის, ანტონ მირანჩუკის გადაცემით გაიტანა. მეკარესთან პირისპირ გასულმა ქართველმა თავდამსხმელმა „რუბინის“ მეკარეს ბურთი ფეხებში გაუძვრინა და საბოლოო ანგარიში დააფიქსირა.ხვიჩა კვარაცხელიამ სადებიუტო ბურთი გაიტანაLokomotiv Moscow 4–0 Rubin Kazan / Premier League. soccerway

2019 წლის 1 ივლისს, იჯარის ვადის გასვლის შემდეგ კვარაცხელიას „ლოკომოტივის“ დატოვება მოუწია.Кварацхелия покинул "Локомотив". fclm.ru კლუბის მთავარმა მწვრთნელმა იური სიომინმა ამასთან დაკავშირებით განაცხადა, რომ იმედგაცრუებული იყო ხვიჩას გუნდიდან წასვლის და „რუსთავისგან“ არგამოსყიდვის გამო.Сёмин: из-за ухода Кварацхелии из "Локомотива" у меня потекли слёзы

ყაზანის „რუბინი“
2019 წლის 6 ივლისს, კვარაცხელიამ ყაზანის „რუბინთან“ ხუთწლიან კონტრაქტს მოაწერა ხელი.Хвича Кварацхелия стал игроком «Рубина». rubin-kazan.ru 2019 წლის 15 ივლისს, მან ყოფილ კლუბს, მოსკოვის „ლოკომოტივს“ გაუტანა, ხოლო მომდევნო გოლი „რუბინის“ მაისურით, 2019 წლის 30 ნოემბერს, გროზნოს „ახმატის“ კარში შეაგდო. 2020 წლის ზაფხულში გავრცელდა ინფორმაცია, რომ თურქული „გალათასარაი“ მზად იყო მის სანაცვლოდ 15 მილიონი ევრო გადაეხადა, მაგრამ ტრანსფერი არ შედგა. 

კვარაცხელია 2020 წლის აგვისტო-სექტემბერ-ოქტომბერში გულშემატკივრებმა ზედიზედ სამჯერ დაასახელეს გუნდის საუკეთესო ფეხბურთელად.ზედიზედ მესამედ აღიარეს „რუბინის“ საუკეთესო ფეხბურთელად 2020 წელს საქართველოს წლის საუკეთესო ფეხბურთელად დასახელდა. 2021 წლის აპრილში კვლავ დაასახელეს გუნდის თვის საუკეთესო ფეხბურთელად.

2021 წლის დასაწყისში L'Equipe-მა გამოაქვეყნა XXI საუკუნეში დაბადებული 50 საუკეთესო ფეხბურთელის სია, რომელშიც ხვიჩა რუსეთის პრემიერ ლიგის ერთადერთი წარმომადგენელი იყო.Кварацхелия вошел в топ-50 молодых игроков в мире. Sport Express

ბათუმის „დინამო“
2022 წლის 7 მარტს ფიფამ ოფიციალურად განაცხადა, რომ უკრაინაში რუსეთის შეჭრის გამო, რუსეთში მყოფ ლეგიონერებს შეეძლოთ ცალმხრივად გაეწყვიტათ კონტრაქტები და უფლება ეძლეოდათ რუსეთის ფარგლებს გარეთ არსებულ კლუბებს 2022 წლის 30 ივნისამდე შეერთებოდნენ.FIFA adopts temporary employment and registration rules. fifa.com 2022 წლის 24 მარტს ყაზანის „რუბინის“ პრეს-სამსახურმა დაადასტურა ინფორმაცია იმის შესახებ, რომ კვარაცხელიამ და კლუბმა ერთობლივი შეთანხმების საფუძველზე გადაწყვეტილება მიიღეს მათ შორის არსებული კონტრაქტის შეჩერების შესახებ.Кварацхелия и "Рубин" договорились о приостановке контракта. sportmk.ru ამავე დღეს ის ბათუმის „დინამოს“ შეუერთდა.

კვარაცხელიამ ბათუმის „დინამოს“ მაისურით 11 მატჩი ჩაატარა, სადაც 8 გოლის გატანა და 2 საგოლე გადაცემის გაკეთება მოახერხა. ამასთან ერთად, ივნისის ბოლოს ეროვნული ლიგის მეორე წრის საუკეთესო მოთამაშედ დასახელდა.ელიგის მეორე წრეში საუკეთესო კვარაცხელიაა. 1tv.ge

„ნაპოლი“
2022 წლის 1 ივლისს ხვიჩა კვარაცხელია ოფიციალურად „ნაპოლის“ ფეხბურთელი გახდა, მისმა სატრანსფერო ღირებულებამ კი 10–12 მილიონი ევრო შეადგინა.Khvicha Kavaratskhelia hits New Record with his Transfer to Napoli მისი დებიუტი სერია A-ში 15 აგვისტოს, პირველივე ტურის გასვლით შეხვედრაში, ვერონას „სტადიო მარკანტონიო ბენტეგოდიზე“ „ელას ვერონას“ წინააღმდეგ გამართულ მატჩში შედგა, სადაც ერთი გოლი გაიტანა და ერთი საგოლე გადაცემა გააკეთა. მიუხედავად იმისა, რომ ნეაპოლელებმა პირველი ბურთი საკუთარ კარში მიიღეს, შეხვედრის დარჩენილი პერიოდი აღმავლობით ჩაატარეს და მასპინძლებს დიდი ანგარიშით (5–2) მოუგეს.Kvaratskhelia show all'esordio, gol e assist per il georgiano. eurosport.it 21 აგვისტოს „მონცასთან“ მატჩში კვარაცხელიამ დუბლი შეასრულა, ხოლო ნაპოლიმ „მონცა“ ანგარიშით 4–0 დაამარცხა.È Kvaratskhelia show: doppietta da applausi. E il Napoli travolge 4-0 il Monza 
მინი|მარცხნივ|მატჩის საუკეთესო მოთამაშე
3 სექტემბერს კვარაცხელიამ გამარჯვების გოლი გაუტანა „ლაციოს“ (2–1). 4 გოლითა და 1 საგოლე გადაცემით იგი სერია A-ს ბომბარდირთა სათავეში მოექცა. შედეგად, კვარაცხელია სერია A-ს თვის საუკეთესო ფეხბურთელად დასახელდა.Kvaratskhelia voted Serie A Player of the Month. Football Italiaკვარაცხელიამ სერია A-ს თვის ფეხბურთელის ნომინანტებს შორის ყველაზე მეტი ხმა დააგროვა, გაასწრო ისეთ მოთამაშეებს, როგორებიც არიან — პაულო დიბალა („რომა“), ტიონ კოპმეინერსი („ატალანტა“), ლაუტარო მარტინესი („ინტერი“), დუშან ვლახოვიჩი („იუვენტუსი“) და სერია A-ს აგვისტოს თვის ფეხბურთელისათვის დაწესებული ჯილდო მიიღო.

სერია A-ს მე-7 ტურში „ნაპოლი“ „სან სიროზე“ მოქმედ ჩემპიონს „მილანს“ დაუპირისპირდა და 2–1 გაიმარჯვა. აღსანიშნავია, რომ როდესაც ანგარიში იყო 0–0, ხვიჩამ „ნაპოლის“ სასარგებლოდ პენალტი მოიპოვა, რომელიც მატეო პოლიტანომ უშეცდომოდ შეასრულა და საკუთარი გუნდი დააწინაურა. „მილანთან“ გამარჯვების შემდეგ სპალეტის გუნდი 17 ქულით „ატალანტასთან“ ერთად სატურნირო ცხრილს სათავეში ჩაუდგა. 

უეფა-ს ჩემპიონთა ლიგაზე პირველად 7 სექტემბერს „ლივერპულის“ წინააღმდეგ გამოვიდა მოედანზე. შეხვედრა ნეაპოლში, „დიეგო არმანდო მარადონაზე“ გაიმართა და მას 51 793 მაყურებელი დაესწრო. მასპინძლებმა იურგენ კლოპის გუნდი ანგარიშით 4–1 დაამარცხეს. ხვიჩა კვარაცხელიამ კი ერთი საგოლე პასი მიითვალა თავის აქტივში, როდესაც ორი ლივერპულელი მისთვის ჩვეულ სტილში ერთმანეთის მიყოლებით ჩამოიცილა და მეტოქის კარის გასწვრივ ჩააწოდა, სადაც დასარტყმელ პოზიციაზე გასულმა ჯოვანი სიმეონემ მისი გადაცემა გოლად გარდასახა.Napoli 4–1 Liverpool / 2022–23 UEFA Champions League. uefa.com

4 ოქტომბერს „ნაპოლის“ მაისურით მან თავისი პირველი გოლი გაიტანა ჩემპიონთა ლიგის გათამაშებაში, ეს მოხდა ამსტერდამის „აიაქსთან“ სტუმრად გამართულ შეხვედრაში, რომელიც ნეაპოლელებმა დიდი ანგარიშით 6–1 მოიგეს.Ajax 1–6 Napoli / 2022–23 UEFA Champions League. uefa.com თავისი მეორე გოლი ამავე ტურნირზე 12 ოქტომბერს კვლავ „აიაქსის“ კარში, ამჯერად ნეაპოლში, „დიეგო არმანდო მარადონაზე“ გამართულ მატჩში, თერთმეტმეტრიანიდან გაიტანა. შეხვედრა კვლავ ნეაპოლელთა გამარჯვებით 4–2 დამთავრდა.Napoli 4–2 Ajax / 2022–23 UEFA Champions League. uefa.com მატჩის საუკეთესო მოთამაშის ჯილდო კი ხვიჩა კვარაცხელიას გადაეცა.Every UEFA Champions League Player of the Match. uefa.comKhvicha Kvaratskhelia with his award after Napoli's defeat of Ajax. uefa.comკვარაცხელია „ნაპოლი“-„აიაქსის“ მატჩის საუკეთესო მოთამაშეა„არ აქვს მნიშვნელობა ვინ დაარტყამს პენალტს“ — „აიაქსთან“ მატჩის შემდეგ ამ გამარჯვების შემდეგ ნეაპოლელებმა ტურნირის მერვედფინალის საგზური ოფიციალურად გაიფორმეს.«Наполи» вышел в плей-офф футбольной Лиги чемпионов
მინი|მარჯვნივ|„ნაპოლის“ მაისურით.
სერია A-ს მე-10 ტურში ხვიჩა კვარაცხელიამ „ბოლონიას“ წინააღმდეგ მორიგი შეხვედრა ჩაატარა, რომელიც „დიეგო არმანდო მარადონაზე“ გაიმართა და ნეაპოლელთა გამარჯვებით 3–2 დასრულდა.Serie A - Napoli, Spalletti: "Oggi è bellissimo essere l'allenatore del Napoli"Spalletti: "Grande mentalità e i gol dei titolari del secondo tempo: bene così" კვარაცხელიამ 69-ე წუთზე კონტრშეტევაზე შესანიშნავად ითამაშა — საუცხოო პასით მეკარესთან პირისპირ დატოვა ვიქტორ ოსიმენი, რომელმაც მისი საგოლე გადაცემა გოლად გარდასახა და მატჩის საბოლოო შედეგი დააფიქსირა.კვარაცხელიამ „ნაპოლის“ ისევ მოაგებინა — გუნდმა ლიდერობა შეინარჩუნა შეხვედრის დასრულების შემდეგ ქართველმა ფეხბურთელმა იტალიური და ევროპული გამოცემების მაღალი შეფასება დაიმსახურა.კვარაცხელია რენესანსის ფრესკების მსგავს საგოლეებს ხატავს"Kvaratskhelia è molto più forte dell'ultimo Insigne, è proprio un'altra cosa!" 

ხვიჩა კვარაცხელიამ შეუცვლელად ითამაშა 23 ოქტომბერს, რომში, სერია A-ს მე-11 ტურის პრინციპულ შეხვედრაში ჟოზე მოურინიოს „რომას“ წინააღმდეგ. მატჩი, რომელიც სატურნირო მდგომარეობიდან გამომდინარე ტურის ცენტრალურ დაპირისპირებად მოიაზრებოდა და რომელიც სტუმრებმა ვიქტორ ოსიმენის გოლით 1–0 მოიგეს,Roma 0–1 Napoli / Serie A 2022-2023. Stadio Olimpico / 23.10.2022. eurosport.itRoma-Napoli 0-1 | Osimhen stuns Roma with a belter: Goals & Highlights La Gazzetta dello Sport-მა სპალეტის გუნდისთვის ძალიან მნიშვნელოვან გამარჯვებად შეაფასა.Vittoria importantissima per la squadra di Spalletti. gazzetta.it  „რომასთან“, „სტადიო ოლიმპიკოზე“ შეკრებილი მაყურებლის თვალწინ მიღწეული გამარჯვებით „ნაპოლიმ“ მიმდინარე სეზონში წაუგებელი სვლა განაგრძო და 29 ქულით გათამაშების ცხრილში ერთპიროვნული ლიდერობა შეინარჩუნა.Serie A classifiche. eurosport.it ეს იყო ნეაპოლელთა მიერ მოპოვებული ზედიზედ მე-11 გამარჯვება ყველა ტურნირის ჩათვლით.Napoli beat Roma to make it 11 consecutive wins in all competitions. bbc.com აღსანიშნავია, რომ ამ დრომდე ასეთი შთამბეჭდავი მაჩვენებელი „ნაპოლის“ 1986 წლის შემდეგ არ ჰქონია.Spalletti: "Tante trappole, l'abbiamo interpretata benissimo. Mou? Non rispondo"Salvatore Malfitano. Spalletti: "Tante trappole, l'abbiamo interpretata benissimo. Mou? Non rispondo" ციტატა: „Si tratta dell’undicesima vittoria di fila in tutte le competizioni, come non accadeva dal 1986 quando però la striscia si era sviluppata su due stagioni diverse.“ // La Gazzetta dello Sport, 23 Ottobre 2022.Roma - Napoli: 0-1 - Serie A 2022/2023. Risultato finale e commento alla partita ციტატა: „Il Napoli ha vinto tutte le ultime 10 partite tra Serie A e Champions League, solo una volta i partenopei hanno ottenuto 11 successi di fila nella loro storia in tutte le competizioni dal 1929/30: tra aprile e settembre 1986 con Ottavio Bianchi in panchina.“ // Virgilio Sport, 23 Ottobre 2022.

29 ოქტომბერს, სერია A-ს მე-12 ტურის საშინაო მატჩში „სასუოლოს“ წინააღმდეგ, რომელიც მასპინძლებმა 4–0 მოიგეს, ხვიჩა კვარაცხელიამ ორი საგოლე გადაცემით ჯერ ვიქტორ ოსიმენს შეასრულებინა დუბლი, ხოლო შემდეგ მარიო რუის საგოლე გადაცემა თავად გარდასახა გოლად.Pagelle Napoli-Sassuolo: Kvaratskhelia game over, Osimhen tris storico!გოლი და ორი საგოლე გადაცემა „სასუოლოსთან“ „სტადიო მარადონაზე“ ეს იყო ნეაპოლელთა მიერ მოპოვებული ზედიზედ მე-13 გამარჯვება ყველა ტურნირის ჩათვლით, რაც სარეკორდო მაჩვენებელია კლუბის ისტორიაში.ამ თამაშამდე სამი დღით ადრე, 26 ოქტომბერს, ნეაპოლელებმა ჩემპიონთა ლიგის გათამაშებაში გლაზგოს „რეინჯერსი“ 3–0 დაამარცხეს.

2023 წლის 13 იანვარს, სერია A-ს მე-18 ტურის ცენტრალურ შეხვედრაში გათამაშების ლიდერმა „ნაპოლიმ“ შინ, „დიეგო არმანდო მარადონაზე“ სატურნირო ცხრილში მეორე ადგილზე მყოფი „იუვენტუსი“ მიიღო, დიდი ანგარიშით 5–1 დაამარცხა და მათ შორის სხვაობა ათ ქულამდე გაზარდა.Napoli humiliate Juventus 5-1 to extend Serie A lead ხვიჩა კვარაცხელიამ მასპინძელთა მიერ გატანილი ხუთი გოლიდან ოთხში მიიღო მონაწილეობა. პირველი ბურთი სტუმართა კარში კვარაცხელიას ეფექტური დარტყმის შემდეგ, რომელიც ტურინელთა მეკარე შჩესნიმ მოიგერია, ოსიმენმა დასწრებაზე თამაშის დროს თავით გაიტანა. მეორე ბურთი ოსიმენის პასით თავად ხვიჩამ შეაგდო. მესამედ „იუვენტუსის“ კარი ხვიჩას მოწოდებული კუთხურის შემდეგ ნეაპოლელთა მცველმა ამირ რაჰმანიმ აიღო, ხოლო მეოთხე გოლი კვლავ ხვიჩას საგოლე გადაცემის შემდეგ ისევ ვიქტორ ოსიმენის ზუსტი თავური დარტყმის შედეგად გავიდა.Napoli-Juventus 5-1 | Absolute scenes in Naples! Serie A 2022/23Napoli crushes 2nd-placed Juventus 5-1 to go 10 points clear კვარაცხელიამ შეხვედრის დასრულებისას ყველაზე მაღალი შეფასება მიიღო და მატჩის საუკეთესო მოთამაშედ დასახელდა.Napoli - Juventus 5-1. Spectacol total în derby
მინი|მარჯვნივ|მატჩის საუკეთესო მოთამაშე.Khvicha Kvaratskhelia has been named Player of the Match.
ხვიჩა კვარაცხელია სერია A-ს თვის საუკეთესო ფეხბურთელად მეორედ დასახელდა (პირველად აგვისტოში). თებერვალში, „ნაპოლიმ“ სერია A-ში 4 მატჩი გამართა და ოთხივე მოიგო. კვარაცხელიამ 3 გოლი და 1 საგოლე გადაცემა მიითვალა. მან „სპეციას“, „კრემონეზესა“ და „სასუოლოს“ კარი აიღო, საგოლე პასი კი „სპეციასთან“ შეასრულა.

„ნაპოლიმ“ სერია A-ს 33-ე ტურის შეხვედრა „უდინეზესთან“ სტუმრად, უდინეს „დაჩია არენაზე“ 4 მაისს გამართა. ნეაპოლელებს ჩემპიონობის ოფიციალურად გასაფორმებლად ამ შეხვედრაში ერთი ქულა სჭირდებოდათ. მატჩი ფრედ 1–1 დასრულდა. ნეაპოლელთა მხრიდან ერთადერთი გოლი ვიქტორ ოსიმენმა გაიტანა.  „ნაპოლი“ სერია A-ს დასრულებამდე ხუთი ტურით ადრე იტალიის ჩემპიონი ოფიციალურად გახდა. ეს კლუბის ისტორიაში მესამე საჩემპიონო ტიტულია. მას შემდეგ, რაც კლუბმა დიეგო მარადონას თავკაცობით 1987 და 1990 წლებში სკუდეტო ორჯერ მოიგო, ნეაპოლელებისთვის ეს პირველი დიდი მიღწევაა 33 წლის შემდეგ.

იტალიის ჩემპიონატის მიმდინარე გათამაშებაში ჩატარებულ 34 შეხვედრაში ხვიჩა კვარაცხელიას ანგარიშზეა 12 გოლი, 10 საგოლე პასი და 4 გამომუშავებული პენალტი. ხოლო საერთო ჯამში, ყველა ტურნირზე ჩატარებულ 43 მატჩში — 14 გოლი, 14 საგოლე გადაცემა და 5 მოპოვებული პენალტი აქვს აქტივში, უშუალოდ ჩემპიონთა ლიგაზე კი 9 მატჩში — 2 გოლი, 4 საგოლე პასი და ერთი მოპოვებული პენალტი.Khvicha Kvaratskhelia Key stats. uefa.comრას წერს იტალიური მედია კვარაცხელიაზე. europop.geსმოროდსკაია ხვიჩაზე: შოკში ვარ, როგორ გაუშვეს გუნდიდან. crystalsport.ge

2023 წლის 2 ივნისს ხვიჩა კვარაცხელია იტალიის სერია A-ს სეზონის საუკეთესო ფეხბურთელად დასახელდა. სერია A-ს აღმასრულებელი დირექტორის ლუიჯი დე სიერვოს შეფასებით ხვიჩა კვარაცხელიას გავლენა ლიგაზე შთამბეჭდავი იყო. მან მიულოცა „ნაპოლის“ ამ ნიჭიერი ფეხბურთელის იტალიაში ჩამოყვანა, რომელმაც პიროვნულ თვისებებთან ერთად პირველივე მატჩებიდან აჩვენა თავისი ტექნიკური შესაძლებლობები, შემოქმედებითობა, დრიბლინგი და 12 გატანილი გოლით და 10 საგოლე გადაცემით იქცა კლუბის ერთ-ერთ წამყვან მოთამაშედ, რომელმაც საბოლოოდ გუნდს სკუდეტო მოაგებინა და ამით ფეხბურთის ბევრი გულშემატკივრისა და ლამაზი ფეხბურთის მოყვარულის ოცნება აასრულა.

2023 წლის 27 სექტემბერს, კვარაცხელიამ „უდინეზეს“ გაუტანა (4–1), რითაც დასრულდა მისი ექვსთვიანი უგოლო სერია. ამავე მატჩში მან საგოლე გადაცემა შეასრულა და პენალტიც მოიპოვა.ხვიჩა კვარაცხელია ფერწერას უბრუნდება 21 ოქტომბერს ასევე შესანიშნავი მატჩი ჩაატარა, როდესაც „ნაპოლიმ“ „ვერონა“ გასვლაზე (3–1) დაამარცხა —კვარაცხელიამ ამ მატჩში დუბლი შეასრულა.კვარაცხელიამ „ვერონასთან“ დუბლით გაიბრწყინა

ქართველი ფეხბურთელის მიერ იტალიის სერია A-ს 37-ე ტურში, „ფიორენტინას“ კარში გატანილი გოლი მაისის თვის საუკეთესოდ დასახელდა.ხვიჩა კვარაცხელიას გოლი სერია A-ში მაისის თვის საუკეთესოდ დასახელდა

ხვიჩა კვარაცხელიამ სერია A-ს 2023–24 წლების სეზონში „ნაპოლის“ მაისურით 34 მატჩი ჩაატარა, 11 გოლი გაიტანა და 6 საგოლე გადაცემა შეასრულა, ასევე ორჯერ პენალტი მოიპოვა, მისმა გუნდმა კი სატურნირო ცხრილში 53 ქულით მე-10 ადგილი დაიკავა.

„ნაპოლიმ“ სერია A-ს 2024–25 წლების სეზონის მეორე ტურში „ბოლონიას“ უმასპინძლა და 3–0 დაამარცხა. კვარაცხელიამ ამ გამარჯვებაში გადამწყვეტი როლი ითამაშა — მისი გადაცემით ანგარიში ნეაპოლელთა კაპიტანმა, ჯოვანი დი ლორენცომ გახსნა, 75-ე წუთზე კი თავადაც შეძლო მეტოქის კარის აღება. ხვიჩა კვარაცხელია სერია A-ს ახალ სეზონში „სტადიო მარადონაზე“ გამართული პირველივე შეხვედრის საუკეთესო მოთამაშედ დაასახელეს.კვარაცხელიამ სეზონის პირველი გოლი პატარა დამიანეს მიუძღვნახვიჩა კვარაცხელია „ბოლონიასთან“ მატჩის საუკეთესო მოთამაშედ დაასახელეს

2024 წლის 10 ოქტომბერს კვარაცხელია სერია A-ს თვის საუკეთესო მოთამაშედ მეოთხედ დასახელდა, რითაც პაულო დიბალას რეკორდი გაიმეორა.EA SPORTS FC Player Of The Month award for September 2025 წლის 16 იანვარს, კვარაცხელიამ სოციალური ქსელის საშუალებით გამოაცხადა „ნაპოლიდან“ წასვლის შესახებ და კლუბს დაემშვიდობა. კვარაცხელიამ „ნაპოლის“ მაისურით ყველა ტურნირზე 107 მატჩი ჩაატარა, 30 გოლი გაიტანა და 29 საგოლე გადაცემა შეასრულა.

„პარი სენ-ჟერმენი“
2025 წლის 17 იანვარს „პარი სენ-ჟერმენმა“ კვარაცხელიასთან კონტრაქტი 2029 წლამდე გააფორმა, რითიც იგი გახდა პირველი ქართველი ფეხბურთელი კლუბის ისტორიაში.Khvicha Kvaratskhelia signs for Paris Saint-Germain until 2029

პირველად ფრანგული კლუბის მაისურით იმავე წლის 25 იანვარს, საფრანგეთის ლიგა 1-ის მე-19 ტურის შეხვედრაში გამოვიდა მინდორზე. მატჩი, რომელშიც ერთმანეთს „პარი სენ-ჟერმენი“ და „რეიმსი“ დაუპირისპირდნენ, „პარკ დე პრენსის“ სტადიონზე გაიმართა და ფრედ 1–1 დამთავრდა.Paris Saint-Germain 1–1 Reims / Ligue 1. soccerwayKhvicha Kvaratskhelia makes his debutFirst for Kvaratskhelia, collector kit : all photos of PSG-Reims ხვიჩა კვარაცხელიამ თამაში სასტარტო შემადგენლობაში დაიწყო და 82 წუთი ითამაშა. პირველივე შეხვედრაში კვარაცხელიამ თავის აქტივში საგოლე გადაცემა მიითვალა, შეხვედრის 47-ე წუთზე იგი მეტოქე გუნდის სამ მცველს გასცდა და ბურთი დასარტყმელ პოზიციაზე მყოფ უსმან დემბელეს გადასცა, რომელმაც „რეიმსის“ კარი აიღო. „პარი სენ-ჟერმენის“ მთავარმა მწვრთნელმა, ლუის ენრიკემ ქართველი ფეხბურთელის დებიუტი პოზიტიურად შეაფასა.ლუის ენრიკე — კვარაცხელია განსაკუთრებით კარგი იყო მეორე ტაიმშილუის ენრიკე — კვარაცხელიას დებიუტს პოზიტიურად შევაფასებ მატჩის დასრულების შემდეგ ქართველმა შემტევმა მედიასთან საუბრისას აღნიშნა, რომ პარიზულ გრანდში დებიუტითა და პირველი ასისტით მოხარულია და შემდეგში კიდევ უფრო მეტ ძალისხმევას გაიღებს, რათა თავის კლუბს გამარჯვებების მოპოვებაში დაეხმაროს.Khvicha Kvaratskhelia interview after the Ligue 1 Match against Reims

პირველი გოლი პარიზელთა რიგებში 7 თებერვალს, საფრანგეთის ლიგა 1-ის 21-ე ტურის შეხვედრაში გაიტანა. მატჩი, რომელშიც ერთმანეთს „პარი სენ-ჟერმენი“ და „მონაკო“ დაუპირისპირდნენ, „პარკ დე პრენსის“ სტადიონზე გაიმართა და მასპინძელთა გამარჯვებით 4–1 დამთავრდა.Paris Saint-Germain 4–1 Monaco / Ligue 1. soccerway შეხვედრის 54-ე წუთზე ხვიჩა კვარაცხელიამ თერთმეტმეტრიანის ნიშნულთან ახლოს მიიღო ბრედლი ბარკოლას გადაცემა, კარის წინ დარჩენილმა მცველი და მეკარე ეფექტურად დააწვინა და ზუსტი დარტყმით პირველი გოლი ჩაიწერა აქტივში.პსჟ-ის სტადიონზე გოლის გატანა საუკეთესო გრძნობაა

2025 წლის 23 თებერვალს საფრანგეთის ლიგა 1-ის ოფიციალურმა გვერდმა ხვიჩა კვარაცხელია „ლიონი“-„პარი სენ-ჟერმენის“ მატჩის საუკეთესო მოთამაშედ დაასახელა.

2025 წლის 5 აპრილს საფრანგეთის ლიგა 1-ის 28-ე ტურში პარიზელებმა, რომელთაც ჩემპიონობის გასაფორმებლად ქულაც ჰყოფნიდათ „ანჟეს“ უმასპინძლეს და მინიმალური ანგარიშით 1–0 დაამარცხეს მეტოქე. გამარჯვების მომტანი გოლი ხვიჩა კვარაცხელიას გადაცემის შემდეგ დეზირე დუემ შეაგდო. შეხვედრის დასრულების შემდეგ, სპორტულმა გამოცემა Sofascore-მა პარიზელთა ფეხბურთელები შეაფასა და ხვიჩა კვარაცხელია, რომელმაც ეს მატჩი შეუცვლელად ითამაშა — საუკეთესოდ დაასახელა.Sofascore: საჩემპიონო მატჩში კვარა საუკეთესოდ დასახელდა ამ დროისთვის მის ანგარიშზე პარიზული გუნდის მაისურით ყველა ტურნირის ფარგლებში ჩატარებულ 16 მატჩში 3 გოლი და 4 საგოლე გადაცემაა.კვარაცხელია პსჟ-სთან ერთად საფრანგეთის ჩემპიონი გახდა ამრიგად, „პარი სენ-ჟერმენმა“ სეზონის დასრულებამდე ექვსი ტურით ადრე საფრანგეთის ჩემპიონობა მეცამეტედ მოიპოვა, ხოლო ხვიჩა კვარაცხელია პირველი ქართველი ფეხბურთელი გახდა, ვინც ტოპ 5 ლიგიდან ორის — იტალიისა და საფრანგეთის ჩემპიონის ტიტული დაისაკუთრა.ხვიჩა კვარაცხელია „პარი სენ-ჟერმენთან“ ერთად საფრანგეთის ჩემპიონი გახდაიტალიის შემდეგ საფრანგეთი — ხვიჩა კვარაცხელია ლიგა ერთის ჩემპიონია

2025 წლის 9 აპრილს უეფა-ს ჩემპიონთა ლიგის მეოთხედფინალის პირველ შეხვედრაში „პარი სენ-ჟერმენმა“ „ასტონ ვილას“ უმასპინძლა და დამაჯერებელი ანგარიშით 3–1 გაიმარჯვა. კვარაცხელიამ მთელი მატჩი აღმავლობით ჩაატარა, ხოლო შეხვედრის 49-ე წუთზე ემილიანო მარტინესის კარში გამორჩეული სილამაზის გოლიც გაიტანა, რითაც პირველი ქართველი ფეხბურთელი გახდა, ვინც ჩემპიონთა ლიგის მეოთხედფინალში გოლის გატანა შეძლო.კვარაცხელიამ პსჟ-ს „ასტონ ვილასთან“ მოაგებინა და პირველი ქართველი ფეხბურთელი გახდა, ვინც ჩემპიონთა ლიგის მეოთხედფინალში გოლი გაიტანა შედეგად საქართველოს ნაკრების თავდამსხმელი მატჩის საუკეთესო ფეხბურთელად დაასახელეს და უეფა-ს სპეციალური ჯილდო გადასცეს. ასეთივე გადაწყვეტილება მიიღო ორმა ანალიტიკურმა პორტალმა — Whoscored-მა და Sofascore-მა, რომელთაც ფრანგული გრანდის ქართველი შემტევი ასევე, მატჩის საუკეთესო მოთამაშედ აღიარეს.კვარაცხელია „ასტონ ვილასთან“ მატჩის საუკეთესო მოთამაშედ დაასახელეს

2025 წლის 7 მაისს უეფა-ს ჩემპიონთა ლიგის ნახევარფინალის განმეორებით შეხვედრაში „პარი სენ-ჟერმენმა“ ლონდონის „არსენალს“ უმასპინძლა, 2–1 დაამარცხა და ყველაზე პრესტიჟული საკლუბო ტურნირის ფინალში გავიდა.ხვიჩა კვარაცხელია ჩემპიონთა ლიგის ფინალში ითამაშებს კვარაცხელიამ მთელი მატჩი ამჯერადაც აღმავლობით ჩაატარა და შედეგად ჩემპიონთა ლიგის კვირის სიმბოლურ გუნდშიც მოხვდა, — რჩეულები უეფა-ს ოფიციალურმა გვერდმა დაასახელა.ხვიჩა კვარაცხელია ჩემპიონთა ლიგის კვირის სიმბოლურ გუნდში მოხვდა

2025 წლის 17 მაისს საფრანგეთის ლიგა 1-ის 34-ე ტურის შეხვედრაში ხვიჩა კვარაცხელიამ „ოსერის“ წინააღმდეგ შეუცვლელად ითამაშა და საფრანგეთში გადასვლის შემდეგ თავის ანგარიშზე პირველი დუბლი მიითვალა. პარიზელებმა 3–1 მოიგეს, თუმცა შესვენებამდე სტუმრები წინ იყვნენ — 1–0. მეორე ტაიმის 59-ე წუთზე ხვიჩა კვარაცხელიამ ჯერ ანგარიში გაათაბრა, ხოლო 87-ე წუთზე გატანილი გოლით მატჩის საბოლოო ანგარიში დააფიქსირა.კვარაცხელიამ საფრანგეთში გადასვლის შემდეგ პირველი დუბლი შეასრულა

სანაკრებო კარიერა
2016 წლიდან იცავდა საქართველოს სხვადასხვა ასაკობრივ ნაკრებთა ღირსებას. რაც შეეხება საქართველოს ეროვნულ ნაკრებს, მისი დებიუტი ეროვნულ გუნდში 2019 წლის 7 ივნისს, ევროპის ჩემპიონატის შესარჩევი ეტაპის ფარგლებში, გიბრალტარის ეროვნული ნაკრების წინააღმდეგ გამართულ მატჩში შედგა. კვარაცხელიამ შეხვედრა ძირითად შემადგენლობაში დაიწყო.Georgia 3–0 Gibraltar / 2020 European Championship Qualifying. espn.com ეს იყო ერთადერთი შეხვედრა რომელიც კვარაცხელიამ 2019 წელს ეროვნულ ნაკრებში ჩაატარა.

თავისი პირველი გოლი ეროვნული ნაკრების მაისურით, უეფას ერთა ლიგის გათამაშებაზე, ჩრდილოეთ მაკედონიის ეროვნული ნაკრების წინააღმდეგ 2020 წლის 14 ოქტომბერს გაიტანა. შეხვედრა ფრედ, ანგარიშით 1–1 დასრულდა. სულ 2020 წელს კვარაცხელიამ ეროვნული ნაკრების მაისურით ოთხ შეხვედრაში ითამაშა.

2021 წელს კვარაცხელიამ ნაკრებში 7 შეხვედრა ჩაატარა, აქედან ერთი ამხანაგური უზბეკეთის ნაკრებთან, ხოლო 6 მატჩი მსოფლიო ჩემპიონატის შესარჩევი ეტაპის ციკლიდან, რომლის ფარგლებშიც 4 გოლი შეაგდო. პირველად 2021 წლის 28 მარტს მან ესპანეთის ეროვნულ ნაკრებს გაუტანა, 31 მარტს კი საბერძნეთის ნაკრების კარი აიღო, ხოლო 11 ნოემბერს შვედეთის ეროვნულ ნაკრებს დუბლი შეუსრულა.

მომდევნო 2022 წელს, წინა წლის მსგავსად, კვლავ შვიდ სანაკრებო შეხვედრაში მიიღო მონაწილეობა. მათგან მხოლოდ ერთი იყო ამხანაგური — ბოსნია და ჰერცეგოვინის ნაკრებთან, ხოლო დანარჩენ მატჩებში ქვეყნის ნაკრების ღირსების დაცვა მას უეფას ერთა ლიგაზე მოუწია. ივნისის სანაკრებო პაუზის დროს, ხვიჩა კვარაცხელიამ 4 შეხვედრაში მიიღო მონაწილეობა, 3 გოლი გაიტანა, 2 საგოლე პასი გააკეთა და ორი პენალტი მოიპოვა. საქართველოს ნაკრების შემტევი კი ევროპის ერთ-ერთმა წამყვანმა სტატისტიკურმა კომპანია Sofascore-მა უეფას ერთა ლიგის 2022–23 წლების სეზონის საწყისი 4 ტურის საუკეთესო ფეხბურთელად დაასახელა.ხვიჩა კვარაცხელია ერთა ლიგის საუკეთესო ფეხბურთელად დაასახელესკვარაცხელია C ლიგის საუკეთესო ფეხბურთელია. europop.ge 

საერთო ჯამში, უეფას ერთა ლიგის ფარგლებში ჩატარებულ ექვს შეხვედრაში მან ხუთჯერ მოახერხა მეტოქეთა კარის აღება. აქედან ორ-ორჯერ გიბრალტარსა და ჩრდილოეთ მაკედონიას გაუტანა და ერთიც ბულგარეთს. აღსანიშნავია, რომ ამ 6 მატჩიდან საქართველოს ნაკრებმა 5 მატჩი მოიგო და მხოლოდ ერთი შეხვედრა დაასრულა ფრედ.

2022 წლის 23 სექტემბერს საქართველოს საფეხბურთო ნაკრების მიერ ჩრდილოეთ მაკედონიასთან ბოლოსწინა ტურში თბილისის „დინამო არენაზე“ მოპოვებული გამარჯვების შემდეგ საქართველოს ნაკრებმა უეფას ერთა ლიგის C დივიზიონში, ჯგუფში პირველი ადგილი ვადაზე ადრე გაინაღდა და B დივიზიონის საგზურიც მოიპოვა. ხვიჩა კვარაცხელიამ C4 ჯგუფის გადამწყვეტ შეხვედრაში ჩრდილოეთ მაკედონიასთან პირველი გოლის გატანაზე პირდაპირი გავლენა მოახდინა, ხოლო მეორე კი ბუდუ ზივზივაძის შესანიშნავი გადაცემით თავად გაიტანა. ამასთან ერთად, 21 წლის ქართველი შემტევი ტურნირის ოთხივე დივიზიონში ჩატარებული 5 ტურის შემდეგ საერთაშორისო ანალიტიკურ ინტერნეტ-პორტალ „სოფასქორის“ რეიტინგით ტურნირის საუკეთესო მოთამაშეთა ოთხეულში დასახელდა.კვარაცხელია ერთა ლიგის საუკეთესო მოთამაშეთა ოთხეულშია. 1tv.geკვარაცხელია ერთა ლიგის საუკეთესო მოთამაშეთა ოთხეულშია. primetime.ge

ვილი სანიოლის ხელმძღვანელობით მიღწეულ ამ წარმატებაში ფეხბურთის სპეციალისტთა საყოველთაო შეფასებით, თანაგუნდელებთან ერთად — კვარაცხელიამ უმნიშვნელოვანესი წვლილი შეიტანა.„მნიშვნელობა არ აქვს, ტაბლოზე კვარაცხელია წერია თუ ზივზივაძე“

საკლუბო სტატისტიკა

+ მატჩები და გოლები კლუბის, სეზონისა და შეჯიბრის მიხედვითკლუბისეზონილიგათასიკონტინენტურისხვაჯამშიდივიზიონიმატჩიგოლიმატჩიგოლიმატჩიგოლიმატჩიგოლიმატჩიგოლიდინამოთბილისი 2017ეროვნული ლიგა4110——51სულ4110000051რუსთავი 2018ეროვნული ლიგა18300——183სულ183000000183ლოკომოტივიმოსკოვი 2018–19რპლ7130––101სულ71300000101რუბინი ყაზანი 2019–20რუსეთისპრემიერლიგა27310——2832020–2123400——2342021–221921020—222სულ699202000739დინამო ბათუმი 2022ეროვნული ლიგა118———118სულ118000000118ნაპოლი 2022–23სერია A34120092—43142023–24341110802045112024–2517520——195სულ8528301722010730პარი სენ-ჟერმენი2024–25ლიგა 11442093713282025–26153106331257ჯამში297301561025715სულ ჯამში2215712034812227967

სანაკრებო სტატისტიკა


ეროვნული ნაკრებიწელიმატჩიგოლისაქართველო2019102020412021742022752023952024122202573ჯამში4720

სანაკრებო მატჩები და გოლები
  №
  თარიღი
  შეხვედრის ადგილი
  მასპინძელი
  ანგ.
  სტუმარი
  შეჯიბრება
  გოლები
  შენიშვნა
  წყარო
  107.06.2019თბილისი3–0ევრ. შეს. Georgia 3–0 Gibraltar / EC Qualification. soccerway
  205.09.2020ტალინი0–1ერთა ლიგა Estonia 0–1 Georgia / UEFA Nations League. soccerway
  308.09.2020თბილისი1–1ერთა ლიგა  Georgia 1–1 North Macedonia / UEFA Nations League. soccerway
  408.10.2020თბილისი1–0ევრ. შეს. Georgia 1–0 Belarus / EC Qualification. soccerway
  514.10.2020სკოპიე1–1ერთა ლიგაNorth Macedonia 1–1 Georgia / UEFA Nations League. soccerway
  625.03.2021სოლნა1–0მსოფ. შეს. Sweden 1–0 Georgia / UEFA World Cup Qualifiers. soccerway
  728.03.2021თბილისი1–2მსოფ. შეს.Georgia 1–2 Spain / UEFA World Cup Qualifiers. soccerway
  831.03.2021სალონიკი1–1მსოფ. შეს. Greece 1–1 Georgia / UEFA World Cup Qualifiers. soccerway
  909.10.2021ბათუმი0–2მსოფ. შეს.  Georgia 0–2 Greece / UEFA World Cup Qualifiers. soccerway
  1012.10.2021პრიშტინა1–2მსოფ. შეს. Kosovo 1–2 Georgia / UEFA World Cup Qualifiers. soccerway
  1111.11.2021ბათუმი2–0მსოფ. შეს.Georgia 2–0 Sweden / UEFA World Cup Qualifiers. soccerway
  1215.11.2021გორი1–0ამხანაგური Georgia 1–0 Uzbekistan / Friendlies. soccerway
  1325.03.2022ზენიცა0–1ამხანაგური Bosnia-Herzegovina 0–1 Georgia / Friendlies. soccerway
  1402.06.2022თბილისი4–0ერთა ლიგაGeorgia 4–0 Gibraltar / UEFA Nations League. soccerwayGeorgia 4–0 Gibraltar / UEFA Nations League. uefa.com
  1505.06.2022რაზგრადი2–5ერთა ლიგაBulgaria 2–5 Georgia / UEFA Nations League. soccerwayBulgaria 2–5 Georgia / UEFA Nations League. uefa.com
  1609.06.2022სკოპიე0–3ერთა ლიგაNorth Macedonia 0–3 Georgia / UEFA Nations League. soccerwayNorth Macedonia 0–3 Georgia / UEFA Nations League. uefa.com
  1712.06.2022თბილისი0–0ერთა ლიგა  Georgia 0–0 Bulgaria / UEFA Nations League. soccerway
  1823.09.2022თბილისი2–0ერთა ლიგა Georgia 2–0 North Macedonia / UEFA Nations League. soccerway
  1926.09.2022გიბრალტარი1–2ერთა ლიგაGibraltar 1–2 Georgia / UEFA Nations League. soccerway
  2028.03.2023ბათუმი1–1ევრ. შეს.  Georgia 1–1 Norway / Qual. Euro 2024. soccerway
  2117.06.2023ლარნაკა1–2ევრ. შეს.  Cyprus 1–2 Georgia / Qual. Euro 2024. soccerway
  2220.06.2023გლაზგო2–0ევრ. შეს.  Scotland 2–0 Georgia / Qual. Euro 2024. soccerway
  2308.09.2023თბილისი1–7ევრ. შეს. Georgia 1–7 Spain / Qual. Euro 2024. soccerway
  2412.09.2023ოსლო2–1ევრ. შეს.  Norway 2–1 Georgia / Qual. Euro 2024. soccerway
  2512.10.2023თბილისი8–0ამხანაგურიGeorgia 8–0 Thailand / Friendlies. soccerway
  2615.10.2023თბილისი4–0ევრ. შეს.Georgia 4–0 Cyprus / Qual. Euro 2024. soccerway
  2716.11.2023თბილისი2–2ევრ. შეს.Georgia 2–2 Scotland / Qual. Euro 2024. soccerway
  2819.11.2023ვალიადოლიდი3–1ევრ. შეს.Spain 3–1 Georgia / Qual. Euro 2024. soccerway
  2926.03.2024თბილისი0–0ევრ. შეს. Georgia 0–0 Greece / UEFA Euro 2024 Qualifiers. soccerway
  3009.06.2024პოდგორიცა1–3ამხანაგური Montenegro 1–3 Georgia / Friendlies. soccerway
  3118.06.2024დორტმუნდი3–1ევრო 2024  Türkiye 3–1 Georgia / UEFA Euro 2024. soccerwayTürkiye 3–1 Georgia / BVB Stadion Dortmund. UEFA
  3222.06.2024ჰამბურგი1–1ევრო 2024  Georgia 1–1 Czechia / UEFA Euro 2024. soccerway
  3326.06.2024გელზენკირხენი2–0ევრო 2024Georgia 2–0 Portugal / UEFA Euro 2024. soccerwayსაქართველო 2–0 პორტუგალია - ნაკრები მერვედფინალშია.
  3430.06.2024კელნი4–1ევრო 2024  Spain 4–1 Georgia / UEFA Euro 2024. soccerway
  3507.09.2024თბილისი4–1ერთა ლიგაGeorgia 4–1 Czechia / UEFA Nations League. soccerway
  3610.09.2024ტირანა0–1ერთა ლიგა Albania 0–1 Georgia / UEFA Nations League. soccerway
  3711.10.2024პოზნანი1–0ერთა ლიგა  Ukraine 1–0 Georgia / UEFA Nations League. soccerway
  3814.10.2024თბილისი0–1ერთა ლიგა  Georgia 0–1 Albania / UEFA Nations League. soccerway
  3916.11.2024ბათუმი1–1ერთა ლიგა  Georgia 1–1 Ukraine / UEFA Nations League. soccerway
  4019.11.2024ოლომოუცი2–1ერთა ლიგა  Czechia 2–1 Georgia / UEFA Nations League. soccerway 
  4123.03.2025თბილისი6–1ერთა ლიგა Georgia 6–1 Armenia / UEFA Nations League. soccerway
  4204.09.2025თბილისი2–3მსოფ. შეს. Georgia 2–3 Turkey / World Cup Qualifiers. uefa.com
  4307.09.2025თბილისი3–0მსოფ. შეს.Georgia 3–0 Bulgaria / World Cup Qualifiers. uefa.com
  4411.10.2025ელჩე2–0მსოფ. შეს. Spain 2–0 Georgia / World Cup Qualifiers. fifa.com
  4514.10.2025იზმითი4–1მსოფ. შეს.  Türkiye 4–1 Georgia / World Cup Qualifiers. fifa.com
  4615.11.2025თბილისი0–4მსოფ. შეს.  Georgia 0–4 Spain / World Cup Qualifiers. 11v11
  4718.11.2025სოფია2–1მსოფ. შეს.  Bulgaria 2–1 Georgia / World Cup Qualifiers. 11v11

ოჯახი
ხვიჩა კვარაცხელია მაკა ლუკავას და თბილისის „დინამოს“ ყოფილი თავდამსხმელის, ბადრი კვარაცხელიას ვაჟია. თბილისის „დინამოს“ გარდა ბადრი კვარაცხელია ასევე თამაშობდა სხვადასხვა ქართულ და აზერბაიჯანულ საფეხბურთო კლუბებში. მის მიღწევებს შორის აღსანიშნავია 1993 წელს თბილისის „დინამოს“ შემადგენლობაში მოპოვებული საქართველოს ჩემპიონის ტიტული, ამას გარდა ოთხჯერ მოიპოვა აზერბაიჯანის ჩემპიონობა და ერთხელ აზერბაიჯანის თასი. 2000 წელს ბადრი კვარაცხელია აზერბაიჯანის ჩემპიონატის საუკეთესო ბომბარდირი გახდა, ამავე წელს 3 მატჩი ჩაატარა აზერბაიჯანის ეროვნულ ნაკრებში.Kvaratskhelia Football Dynasty: Mamia, Badri, Khvicha and Tornike სათამაშო კარიერის დასრულების შემდეგ ფეხბურთის მწვრთნელად განაგრძო მუშაობა, რა დროსაც სათავეში ედგა სხვადასხვა ქართულ და აზერბაიჯანულ საფეხბურთო კლუბებს, მათ შორის „გურიას“, „სამტრედიას“, „რუსთავს“, „გაბალას“ და სხვ.ხვიჩა კვარაცხელია შესაძლოა მიუნხენის „ბაიერნის“ წევრი გახდესBadri Kvaratskhelia / Profile. worldfootball.netBadri Kvaratskhelia / Profile. footballdatabase.eu

2023 წლის 16 ოქტომბერს ხვიჩა კვარაცხელიამ და ნიცა თავაძემ მცხეთაში, სამთავროს დედათა მონასტერში ჯვარი დაიწერეს.„მისი ყველაზე ლამაზი გოლი“, - „გაძეტა დელო სპორტი“ ხვიჩა კვარაცხელიასა და ნიცა თავაძის ქორწილს გამოეხმაურაჯვრისწერა სამთავროში და ულამაზესი პატარძალიკვარაცხელიამ ყველაზე დიდი ოცნება აიხდინა 2024 წლის 21 აგ­ვის­ტოს კი მათი პირველი შვილი და­მი­ა­ნე დაიბადა.ხვიჩა კვარაცხელიასა და ნიცა თავაძეს ვაჟი შეეძინათ

მიღწევები
საკლუბო
  ლოკომოტივი მოსკოვი 
 რუსეთის თასი: 2018–19"Локомотив" – обладатель Олимп-Кубка России по футболу. rfs.ru
 რუსეთის ვიცე-ჩემპიონი: 2018–19
  ნაპოლი
 სერია A: 2022–23,Napoli win Serie A for first time in 33 years. BBC Sport 2024–25
 იტალიის სუპერთასის ფინალისტი: 2024
  პარი სენ-ჟერმენი
 საფრანგეთის ლიგა 1: 2024–25
 საფრანგეთის თასი: 2024–25
 საფრანგეთის სუპერთასი: 2025Le PSG s'offre aux tirs au but le 14e Trophée des champions de son histoire face à l'OM. L’Équipe
 უეფა-ს ჩემპიონთა ლიგა: 2024–25
 ფიფა-ს მსოფლიო საკლუბო ჩემპიონატის ფინალისტი: 2025
 უეფა-ს სუპერთასი: 2025
 ფიფას საკონტინენტთაშორისო თასი: 2025

ინდივიდუალური
 რუსეთის პრემიერ ლიგის წლის საუკეთესო ახალგაზრდა ფეხბურთელი: 2019–20, 2020–21
 რუსეთის პრემიერ ლიგის წლის საუკეთესო მარცხენა ნახევარმცველი: 2020–21
 საქართველოს წლის ფეხბურთელი: 2020, 2021, 2022, 2023, 2025GFF-მა წლის საუკეთესო ფეხბურთელები დაასახელაზედიზედ მეოთხედ კვარაცხელია წლის ფეხბურთელია!ხვიჩა კვარაცხელია საქართველოს 2022/23 წლების სეზონის საუკეთესო ფეხბურთელად დასახელდა
 საქართველოს წლის საუკეთესო სპორტსმენი: 2023ხვიჩა კვარაცხელიას მორიგი აღიარება. 1tv.ge 
 უეფა-ს ჩემპიონთა ლიგის სეზონის საუკეთესო ახალგაზრდა მოთამაშე: 2022–23Khvicha Kvaratskhelia named 2022/23 UCL Young Player of the SeasonChampions League Young Player of the Season: Khvicha Kvaratskhelia
 სერია A-ს თვის საუკეთესო ფეხბურთელი: აგვისტო 2022,Khvicha Kvaratskhelia EA Sports Player of the Month for August. legaseriea.itKhvicha Kvaratskhelia | Player of the Month: August 2022 | Serie A 2022/23 თებერვალი 2023,Khvicha Kvaratskhelia EA SPORTS Player Of The Month for February მარტი 2023,Khvicha Kvaratskhelia EA SPORTS Player Of The Month for March სექტემბერი 2024Khvicha Kvaratskhelia "EA Sports FC Player of the Month" for September
 სერია A-ს თვის საუკეთესო გოლის ავტორი: მარტი 2023Khvicha Kvaratskhelia won the Goal Of The Month award
 სერია A-ს წლის საუკეთესო გოლის ავტორი: 2023
 სერია A-ს წლის საუკეთესო ახალგაზრდა ფეხბურთელი The Athletic-ის ვერსიით: 2022–23Khvicha Kvaratskhelia (Napoli). theathletic.comThe Athletic Young Player of the Year awards 2022-23
 სერია A-ს წლის საუკეთესო ფეხბურთელი: 2022–23Khvicha Kvaratskhelia is the MVP - Best Overall of the Serie A 2022/2023ხვიჩა კვარაცხელია სერია A-ს 2022/2023 სეზონის საუკეთესო მოთამაშეა
 სერია A-ს სეზონის გუნდის წევრი: 2022–23EA SPORTS™ FIFA 23 - Serie A Team of the Season. legaseriea.it
 სერია A-ს საუკეთესო საგოლე გადაცემების ავტორი: 2022–23Italian Serie A Top Assists. BBC Sport
 სერია A-ს თვის საუკეთესო გოლის ავტორი: მაისი 2024სერია A-მ ხვიჩას გოლი მაისის თვის საუკეთესოდ დაასახელა!

ჯილდოები
 ღირსების ორდენი: 2024ფეხბურთის ეროვნული ნაკრები და ფედერაციის წარმომადგენლები ღირსების ორდენებით დაჯილდოვდნენ

ფაქტები
2022 წლის 3 ნოემბერს, უეფა-ს ჩემპიონთა ლიგის ჯგუფური ეტაპის დასრულების შემდეგ ავტორიტეტული ბრიტანული გამოცემის The Sun-ის მიერ შედგენილ ტურნირზე გარღვევის მომხდენ ფეხბურთელეთა სიმბოლურ ნაკრებში ხვიჩა კვარაცხელიაც მოხვდა.Champions League breakthrough XI. The Sun„არსაიდან გამოჩენილი მფრინავი გარემარბი“. crystalsport.ge

2022 წლის 18 ნოემბერს, ბრიტანულმა ჟურნალმა FourFourTwo-მ ხვიჩა კვარაცხელია 2022 წლის 100 საუკეთესო ფეხბურთელს შორის 37-ე ადგილზე დაასახელა.Ranked! The 100 best players in the world, 2022. fourfourtwo.com

ლეგენდარულმა მწვრთნელმა ფაბიო კაპელომ კომენტარი გააკეთა სერიას A-ს სეზონის საუკეთესო ფეხბურთელად ხვიჩა კვარაცხელიას დასახელებასთან დაკავშირებით: „ვეთანხმები არჩევანს! ხვიჩა კვარაცხელია სრულიად დამსახურებულად გახდა სერია A-ს საუკეთესო ფეხბურთელი“, — უთხრა კაპელომ Championat.com-ს.როცა არჩევანი კაპელოსაც მოსწონს.... lelo.ge

კვარაცხელიამ MVP-ის ტიტული ასევე მოიპოვა თამაშის დროს საუკეთესო ვარიანტების არჩევის უნარით (94.8%), შეტევაში აგრესიულობით (95.3%) და ტექნიკური ეფექტურობით (94.8%). MVP ნომინანტები და გამარჯვებულები, ფაქტობრივად, ზუსტი პარამეტრების საფუძველზე შეირჩა, როგორიცაა Stats Perform-ის (სტატისტიკურ-ანალიტიკური პროგრამა) ანალიზი, რომელიც დაფიქსირებულია Hawk-Eye სისტემის თვალთვალის მონაცემებიდან.კვარაცხელიამ სერია A-ს MVP-ის ტიტული სტატისტიკითაც დაიმსახურა

2023 წლის 19 ნოემბერს, ესპანეთის ეროვნულ ნაკრებთან ევრო 2024-ის შესარჩევ მატჩში გატანილი გოლით ხვიჩა კვარაცხელია პირველი ფეხბურთელი გახდა, რომელმაც საქართველოს ეროვნული ნაკრების მაისურით ზედიზედ 4 მატჩში შეძლო მეტოქეთა კარის აღება.

2022–23 წლების სეზონის საუკეთესო ქართველ ფეხბურთელად სპორტული მედიის წარმომადგენლებმა ხვიჩა კვარაცხელია აღიარეს. გამოკითხვაში მონაწილე 85-დან 84-მა სპორტულმა ჟურნალისტმა იგი პირველ პოზიციაზე დაასახელა, საერთო ჯამში კი 254 ქულა დააგროვა და მეორე ადგილზე გასულ გიორგი მიქაუტაძეს 124 ქულით გაუსწრო. რაც შეეხება მესამეადგილოსანს, ის გიორგი მამარდაშვილი გახდა, რომელმაც 99 ქულა დააგროვა.
მინი|მარცხნივ|უეფა-ს ჩემპიონთა ლიგის თასით
ხვიჩა კვარაცხელიას მიერ 2022–23 წლების სეზონის სერია A-ს 26-ე ტურში, 11 მარტს „ატალანტას“ კარში გატანილი ბურთი იტალიის სერია A-ში 2023 წლის საუკეთესო გოლად აღიარეს. კვარაცხელიას ჯილდო იტალიის წლის ტრადიციულ საფეხბურთო დაჯილდოებაზე გადასცეს, რომელიც მილანში გაიმართა.კვარაცხელიას მიერ „ატალანტასთან“ გატანილი გოლი 2023 წლის სერია A-ს საუკეთესო გოლად დაასახელეს

2024 წლის თებერვალში საქართველოს სპორტულ ჟურნალისტთა ასოციაციამ ხვიჩა კვარაცხელია წლის საუკეთესო სპორტსმენად დაასახელა. საქართველოს საუკეთესო სპორტსმენად ფეხბურთელი მანამდე სულ სამჯერ იყო დასახელებული — სლავა მეტრეველი 1964 წელს, პირველი გამოკითხვის გამარჯვებული გახდა, 1967 წელს — მურთაზ ხურცილავა, ხოლო 1981 წელს — რამაზ შენგელია.

სოციალურ ქსელებში გამოკითხვის შედეგად, ხვიჩა კვარაცხელია „ნაპოლის“ გულშემატკივრებმა 2024 წლის აგვისტოს თვის გუნდის საუკეთესო მოთამაშედ დაასახელეს.

2025 წლის 9 აპრილს უეფა-ს ჩემპიონთა ლიგის მეოთხედფინალის პირველ შეხვედრაში კვარაცხელიამ პსჟ-ს „ასტონ ვილასთან“ მოაგებინა და პირველი ქართველი ფეხბურთელი გახდა, ვინც ჩემპიონთა ლიგის მეოთხედფინალში გოლი გაიტანა.

2025 წლის 31 მაისს, მიუნხენში, „ალიანც არენაზე“ ხვიჩა კვარაცხელიამ ჩემპიონთა ლიგის ფინალში მილანის „ინტერს“ გოლი გაუტანა, „პარი სენ-ჟერმენის“ ისტორიულ გამარჯვებაში (5–0) თავისი წვლილი შეიტანა და გახდა მეორე ქართველი ფეხბურთელი კახა კალაძის შემდეგ, ვინც ევროპის ყველაზე პრესტიჟული საკლუბო ტურნირი მოიგო და პირველი  ქართველი ფეხბურთელი, ვინც ფინალში გოლის გატანა შეძლო.ხვიჩა კვარაცხელია ისტორიაში პირველი ქართველი ფეხბურთელია, რომელმაც ჩემპიონთა ლიგის ფინალში გოლი გაიტანახვიჩა კვარაცხელია „პარი სენ-ჟერმენთან“ ერთად ჩემპიონთა ლიგის გამარჯვებულია ამასთანავე, ის მეორე ფეხბურთელია, რომელმაც ერთ სეზონში 4 სალუბო ტიტული მოიგო — 2024–25 წლების სეზონში კვარაცხელია სერია A-ს, ლიგა 1-ის, საფრანგეთის თასის და ჩემპიონთა ლიგის გამარჯვებული გახდა.ორი ისტორიული რეკორდი, რომელიც კვარაცხელიამ დაამყარამსგავსი მიღწევა საკლუბო დონეზე მხოლოდ ალვარო ოდრიოსოლას აქვს დაფიქსირებული. 2019–20 წლების სეზონში ოდრიოსოლა ჯერ „რეალში“ თამაშობდა, შემდეგ „ბაიერნში“. „რეალთან“ ერთად მან იმ წელს ლა ლიგა მოიგო, „ბაიერნთან“ ერთად კი — ბუნდესლიგა, გერმანიის თასი და ჩემპიონთა ლიგა.თუმცა კვარაცხელიასგან განსხვავებით, რომელმაც 2024–25 წლების  სეზონში „ნაპოლისა“ და „პარი სენ-ჟერმენის“ შემადგენლობაში მატჩების უმეტესობაში ითამაშა (19 მატჩი და 5 გოლი „ნაპოლიში“ და 25 მატჩი და 6 გოლი „პარი სენ-ჟერმენში“), ოდრიოსოლამ 2019–20 წლების სეზონში ორივე კლუბის მაისურით მხოლოდ ათი შეხვედრა ჩაატარა (ხუთი „რეალში“ და ხუთიც „ბაიერნში“, გოლების გარეშე).

ლიტერატურა





რესურსები ინტერნეტში

 ხვიჩა კვარაცხელია — საქართველოს ფეხბურთის ფედერაციის ოფიციალურ საიტზე
 ხვიჩა კვარაცხელია — „პარი სენ-ჟერმენის“ ოფიციალურ საიტზე
 ხვიჩა კვარაცხელია — საფრანგეთის ლიგა 1-ს ოფიციალურ საიტზე
 ხვიჩა კვარაცხელია — უეფას ჩანაწერი

 ხვიჩა კვარაცხელია — ეროვნული ლიგის ოფიციალურ საიტზე

  სოციალური ქსელები
  Facebook · Instagram 
  თემატური საიტები
  AFS · AS.com · BDFA · BDFutbol · ESPNFC.com · EU-Football.info · FBref.com · FIFA Ratings · Flashscore.com · FootballDatabase.eu · FootballFacts.ru · Football Italia · FootballNews · Kicker.de · L’Équipe · National Football Teams.com · Soccerbase · Soccerway · Sofascore · Sportbox.ru · Sportline.ge · playmarkerstats.com · Transfermarkt · WhoScored.com · WorldFootball.net 
  მედია
  1tv.ge · CalcioMercato.com · Crystalsport.ge · Daily Mail · Eurosport · ilNapolista · informazione.it · Live.ge · Lelo.ge · talkSPORT · The New York Times · The Sun · TuttoNapoli.net · Sport Express · Virgilio Sport
  ვიდეო
  Geo Team · Khvicha Kvaratskhelia Official · MShow

კომენტარები

სქოლიო

კატეგორია:დაბადებული 12 თებერვალი
კატეგორია:დაბადებული 2001
კატეგორია:თბილისში დაბადებულები
ხვიჩა
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:რუსთავის მეტალურგის ფეხბურთელები
კატეგორია:თბილისის დინამოს ფეხბურთელები
კატეგორია:რუსეთის პრემიერ ლიგის ფეხბურთელები
კატეგორია:მოსკოვის ლოკომოტივის ფეხბურთელები
კატეგორია:ყაზანის რუბინის ფეხბურთელები
კატეგორია:სერია A-ს ფეხბურთელები
კატეგორია:ნაპოლის ფეხბურთელები
კატეგორია:ლიგა 1-ის ფეხბურთელები
კატეგორია:პარი სენ-ჟერმენის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:საქართველოს ნაკრების ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები